CELEX: 62019CN0606
Language: bg
Date: 2019-08-12 00:00:00
Title: Дело C-606/19: Преюдициално запитване от Amtsgericht Hamburg (Германия), постъпило на 12 август 2019 г. — Flightright GmbH/Iberia LAE SA Operadora Unipersonal

30.3.2020   
            
            
               BG
            
            
               Официален вестник на Европейския съюз
            
            
               C 103/7
            
         
      Преюдициално запитване от Amtsgericht Hamburg (Германия), постъпило на 12 август 2019 г. — Flightright GmbH/Iberia LAE SA Operadora Unipersonal
      (Дело C-606/19)
      (2020/C 103/09)
      Език на производството: немски
      
         Запитваща юрисдикция
      
      Amtsgericht Hamburg
      
         Страни в главното производство
      
      
         Ищец: Flightright GmbH
      
         Ответник: Iberia LAE SA Operadora Unipersonal
      С Определение от 13 февруари 2020 г. Съдът на Европейския съюз (шести състав) реши, че член 7, точка 1, буква б), второ тире от Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (1) трябва да се тълкува в смисъл, че „мястото на изпълнение“ по смисъла на тази разпоредба, когато става въпрос за полет, закупен с единна резервация, потвърден за целия маршрут и разделен на няколко етапа, може да бъде място на излитане на първия етап от полет, когато транспортът в тези етапи от полета е осъществен от два различни въздушни превозвача и в основата на иска за обезщетение, предявен на основание на Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (2), е отмяната на последния етап от полета и този иск е насочен срещу въздушния превозвач, поел изпълнението на този последен етап.
      
         (1)  ОВ L 351, 2012 г., стр. 1.
      
         (2)  ОВ L 46, 2004 г., стр. 1; Специално издание на български език, 2007 г., глава 7, том 12, стр. 218.